b'\n_START_ARTICLE_\nJosip Kri\xc5\xbean\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8danem \xc5\xa1tudiju matematike, fizike in filozofije v Gradcu, kjer je leta 1867 diplomiral in leta 1869 doktoriral, je bil gimnazijski profesor, ve\xc4\x8dinoma v Vara\xc5\xbedinu. Pomemben je tudi za slovensko psihologijo, saj je leta 1885 izdal knjigo Nauk o \xc4\x8dustvima v hrva\xc5\xa1kem jeziku. V Popotniku pa je leta 1886 izhajalo delo Logika, ki je iz\xc5\xa1lo v knji\xc5\xbeni obliki leta 1887 v Mariboru. Ta knjiga je prvi slovenski u\xc4\x8dbenik logike, ki je terminolo\xc5\xa1ko primerljiv s tedanjimi nem\xc5\xa1ko pisanimi u\xc4\x8dbeniki te stroke. Sestavljen je iz 2. delov, ki ustrezata tradicionalno pojmovani logiki, in sicer iz t. i. formalne logike z nauki o sodbah, pojmu in sklepanju ter iz metodologije z nauki o razlaganju, razdeljevanju, dokazu in metodi. Nekatere terminolo\xc5\xa1ke re\xc5\xa1itve so se obr\xc5\xbeale._NEWLINE_Objavljal je tudi zanimiva poglavja iz astronomije v Ljubljanskem zvonu in Domu in svetu.'